คู่มืออภิปราย “รากฐานพระคัมภีร์เดิม (พันธสัญญาเดิม)”
วิชาย่อย 7: ชีวิตของอับราฮัม: การประยุกต์ในยุคปัจจุบัน
คำถามเพื่อการอภิปราย 

1. สิ่งที่สำคัญที่สุดที่ท่านได้เรียนรู้ในบทเรียนนี้คืออะไร?  หรือมีสิ่งหนึ่งสิ่งใดหรือไม่ในบทเรียนนี้ที่ท่านยังไม่ค่อยเข้าใจ?


2. เราสามารถกล่าวว่าพระคริสต์คือเชื้อสายหนึ่งเดียวของอับราฮัมได้อย่างไร? 


3. สิ่งที่เหมือนกันสี่ประการระหว่างอิสราเอลและคริสตจักร ในฐานะเชื้อสายของอับราฮัม ได้แก่อะไรบ้าง?


4. เหตุใดการที่พระคริสต์กระทำให้ประเด็นเน้นหลักในชีวิตของอับราฮัมสำเร็จเป็นจริงจึงสำคัญสำหรับผู้เชื่อ?


5. นัยยะแฝงที่เป็นประโยชน์ในทางปฏิบัติในปัจจุบัน เกี่ยวกับความหลากหลายทางชาติพันธุ์ของเชื้อสายของอับราฮัมในยุคของโมเสส มีอะไรบ้าง?


6. เหตุใดจึงเป็นเรื่องสำคัญที่เราต้องยอมรับว่าคริสตจักรประกอบด้วยทั้งผู้เชื่อและผู้ไม่เชื่อ?  การยอมรับข้อเท็จจริงนี้ส่งผลกระทบต่อมุมมองของท่านและการรับใช้ของท่านในคริสตจักรอย่างไร?


7. หลักคำสอนพื้นฐานของคริสตจักรประการใดบ้างอาจได้รับอิทธิพลจากความเข้าใจของเราในเรื่องความหลากหลายทางจิตวิญญาณในคริสตจักร?


8. เหตุใดพระเจ้าจึงคาดหวังความจงรักภักดีจากท่าน?  ท่านสามารถแสดงความจงรักภักดีต่อพระเจ้าในชีวิตของท่านได้อย่างไร?


9. ท่านสามารถชื่นชมยินดีกับการลิ้มรส (หรือชิมลาง) บรรดาพระพรที่พระเจ้าได้ประทานแก่ท่านในฐานะลูกของพระองค์ ในแนวทางใดบ้าง?


10. เราสามารถสอน ประกาศ และสำแดงข่าวประเสริฐในแนวทางที่เป็นพระพรต่อผู้อื่นได้อย่างไรบ้าง?  มีสิ่งใดบ้างที่ทำให้คริสเตียนไม่สามารถประกาศข่าวประเสริฐที่ส่งผลเช่นนี้ได้?


11. เมื่อท่านอ่านและศึกษาพระคัมภีร์ ท่านรีบกระโดดไปสู่การประยุกต์เข้ากับชีวิตของท่านโดยตรงหรือไม่ หรือท่านพยายามสร้าง “ความเชื่อมโยง” ระหว่างโลกใบดั้งเดิมที่พระคัมภีร์บรรยาย โลกของผู้อ่านกลุ่มแรก และโลกของตัวท่านเอง?  ท่านสามารถพัฒนาการสร้างความเชื่อมโยงนี้ให้ดีขึ้นได้อย่างไร?


ข้อความสำคัญเพื่อการทบทวน เรื่อง “การประยุกต์ในยุคปัจจุบัน—ประเด็นเน้นหลัก”
ในฐานะผู้ติดตามพระคริสต์ ทุกครั้งที่เราเห็นพระเจ้าสำแดงพระเมตตาในเรื่องราวต่าง ๆ ของอับราฮัม หัวใจและจิตใจของเราก็ควรหันไปสู่พระเมตตาของพระเจ้าที่ได้เปิดเผยออกมาโดยผ่านการที่พระคริสต์ได้เปิดตัวแผ่นดินของพระเจ้า กระทำให้แผ่นดินของพระเจ้าก้าวหน้าไป และสัญญาว่าจะกระทำให้แผ่นดินของพระเจ้าสำเร็จบริบูรณ์

กรณีศึกษา: อาโรนได้เทศนาเรื่องการที่อับราฮัมพิชิตบรรดากษัตริย์ที่กำลังคุกคามโลท  ประเด็นหลักของคำเทศนาของเขาก็คือ หากท่านต้องการได้รับพระพรจากพระเจ้าเหมือนกับที่อับราฮัมได้รับ ท่านก็ต้องเชื่อฟังเท่ากับที่อับราฮัมเชื่อฟัง
คำถามเพื่อการสะท้อนคิด
1. จงประเมินคำเทศนาที่อาโรนกล่าว ตามที่แสดงออกมาในกรณีศึกษาข้างต้น 
2. มีแนวทางใดบ้างที่พระคุณของพระเจ้าที่มีต่ออับราฮัมเป็นเพียงแค่เงาของพระคุณของพระเจ้าที่เปิดเผยในพระคริสต์? 
1. ลองจินตนาการว่าท่านมีชีวิตอยู่ในสมัยของอับราฮัมในฐานะสมาชิกคนหนึ่งของครอบครัวของอับราฮัม  ท่านอาจมีประสบการณ์กับพระคุณแบบใดบ้างของพระเจ้า?
2. ตอนนี้ จงเปรียบความเหมือนและหาความต่างระหว่างคำตอบของท่านในข้อ ก กับพระคุณที่ท่านได้รับในพระคริสต์
งานภาคปฏิบัติ
เมื่อท่านเทศนาเกี่ยวกับพระคุณของพระเจ้าที่มีมาถึงและผ่านมาทางอับราฮัม ท่านสามารถช่วยผู้ฟังของท่านให้รู้สึกถึงว่าพระคุณของพระองค์น่าจะมีความหมายอย่างไรต่ออับราฮัมและต่อชาวอิสราเอล ซึ่งเป็นกลุ่มที่ได้ยินเรื่องนี้จากโมเสสในภายหลัง  จากนั้น ท่านสามารถใช้แนวทางโต้แย้งแบบ “ยิ่งกว่านั้นสักเท่าใด” เพื่อช่วยผู้ฟังให้เข้าใจและสัมผัสได้ว่า ในพระคริสต์ เราได้รับพระคุณมากยิ่งกว่านั้นมากนัก
